શંકરસિંહ વાઘેલાએ રાજ્યકક્ષાના ગૃહમંત્રીશ્રીએ કાળા કપડાં અંગે કરેલ ટીકા બાબતમાં પ્રતિક્રિયા આપતાં જણાવ્યું હતું કે, "આજનો દિવસ ભાજપ માટે કાળો દિવસ છે,માટે વિરોધપક્ષે કાળા વસ્ત્રો ધારણ કર્યા છે. ભાજપના રાજમાં જાણે બળાત્કારનું લાયસન્સ મળી ગયું હોય તેમ યુવતીઓનું યૌન શૌષણ થાય, કચ્છમાં ડૉકટર દ્વારા બળાત્કાર થાય, રક્ષક જ ભક્ષક બને એમ પોલીસ દ્વારા જ મહિલાઓની મશ્કરી થાય, ત્યારે અમો ગુજરાત વિધાનસભા કોંગ્રેસ પક્ષના સભ્યો ગુજરાતની બહેન-દિકરીઓની સલામતી માટે કાળા કપડાં પહેરી બ્લેક કમાન્ડો બની ગયા છીએ."